Title: ประกาศกระทรวงเกษตรและสหกรณ์ เรื่อง กำหนดชื่อ ประเภท ชนิด ลักษณะ คุณสมบัติ และส่วนประกอบของวัตถุที่เติมในอาหารสัตว์ที่ห้ามใช้เป็นส่วนผสมในการผลิตอาหารสัตว์ พ.ศ. 2556

ประกาศกระทรวงเกษตรและสหกรณ์

ประกาศกระทรวงเกษตรและสหกรณ์
เรื่อง
กำหนดชื่อ ประเภท ชนิด ลักษณะ คุณสมบัติ และส่วนประกอบของวัตถุ
ที่เติมในอาหารสัตว์ที่ห้ามใช้เป็นส่วนผสมในการผลิตอาหารสัตว์
พ.ศ. ๒๕๕๖

โดยที่ปรากฏว่ามีการนำเภสัชเคมีภัณฑ์ที่เป็นสารออกฤทธิ์
หรือเภสัชเคมีภัณฑ์กึ่งสำเร็จรูปที่มีส่วนผสมของสารออกฤทธิ์
ซึ่งเป็นวัตถุดิบในการผลิตยาสำเร็จรูปมาใช้เป็นวัตถุที่เติมในอาหารสัตว์ซึ่งสารเคมีภัณฑ์ดังกล่าวไม่อยู่ในสภาพพร้อมที่จะนำมาใช้เป็นส่วนผสมในการผลิตอาหารสัตว์
เป็นการใช้สารเคมีภัณฑ์ที่ไม่เหมาะสมเกินความจำ เป็น โน้มนำ ให้เกิดปัญหาสารตกค้างและการดื้อยาไม่ปลอดภัยต่อการบริโภค

อาศัยอำนาจตามความในมาตรา ๕ แห่งพระราชบัญญัติควบคุมคุณภาพอาหารสัตว์
พ.ศ. ๒๕๒๕ และมาตรา ๖ (๕) แห่งพระราชบัญญัติควบคุมคุณภาพอาหารสัตว์ พ.ศ. ๒๕๒๕ ซึ่งแก้ไขเพิ่มเติมโดยพระราชบัญญัติควบคุมคุณภาพอาหารสัตว์
(ฉบับที่ ๒) พ.ศ. ๒๕๔๒ โดยความเห็นชอบของคณะกรรมการควบคุมคุณภาพอาหารสัตว์
รัฐมนตรีว่าการกระทรวงเกษตรและสหกรณ์จึงออกประกาศไว้ ดังต่อไปนี้

ห้ามใช้เภสัชเคมีภัณฑ์ เกลือของเภสัชเคมีภัณฑ์
และเภสัชเคมีภัณฑ์กึ่งสำเร็จรูป ที่เป็นสารออกฤทธิ์หรือมีส่วนผสมของสารออกฤทธิ์
ซึ่งเป็นส่วนประกอบที่สำคัญของยาที่สามารถมีฤทธิ์ บำบัด บรรเทา รักษา
หรือป้องกันโรค หรือความเจ็บป่วยของมนุษย์หรือสัตว์
เป็นวัตถุที่เติมในอาหารสัตว์ในการผลิตอาหารสัตว์

ประกาศฉบับนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป[๑]

ประกาศ
ณ วันที่ ๒๙ พฤศจิกายน พ.ศ. ๒๕๕๖
ยุคล  ลิ้มแหลมทอง
รัฐมนตรีว่าการกระทรวงเกษตรและสหกรณ์

ปริยานุช/ผู้จัดทำ
๗ มกราคม ๒๕๕๗

โชติกานต์/ผู้ตรวจ
๗ มกราคม ๒๕๕๗

[๑] ราชกิจจานุเบกษา
เล่ม ๑๓๐/ตอนพิเศษ ๑๘๙ ง/หน้า ๒๑/๒๕ ธันวาคม ๒๕๕๖